Jiang Yanyong

Jiang Yanyong (tradisjonell kinesisk 蔣彥永, forenklet kinesisk: 蒋彦永, pinyin: Jiǎng Yànyǒng, Wade-Giles: Chiang Yen-yung (født 4. oktober 1931 i Hangzhou i provinsen Zhejiang i Kina) er en kinesisk lege i Beijing som offenrliggjorde en dekkoperasjon for å tilsløre fakta rundt SARS-epidemien i Kina. Jiang var sjefslege ved Militærsykehus 301 i Beijing og mangeårig medlem av det kinesiske kommunistiske parti.


== Biografi ==
I 1989 var Jiang sjefslege ved Militærsykehus 301 i Beijing. Som sanitetsoffiser var hans militære grad generalmajor i Folkets frigjøringshær. I denne funksjon opplevde han noe av virkningene på studentene av massakren på Den himmelske freds plass i 1989.
Rundt årsskiftet 2002/2003, da SARS-viruset spredte seg i Folkerepublikken Kina, reduserte den kinesiske regjering tallet på smittede drastisk i sine offentlige meldinger. Den 4. april 2003 sendtee Jiang en e-post på 800 ord til China Central Television-4 og PhoenixTV (Hongkong), og der skildret han saksforholdene. Ingen av de to fjernsynssenderne svarte på skrivet, heller ikke offentliggjorde de informasjonene. Ikke desto mindre nådde informasjonen vestlige medier. 
Den 8. april 2003 kunne en journalist fra Wall Street Journal intervjue Jiang over telefon. Senere på dagen snakket Susan Jakes fra Time Magazine likeså med Jiang. Denne samtalen førte til en rask publisering, med tittel Beijing's SARS Attack. I artikkelen var inntatt en engelsk oversettelse av Jiangs e-post, og slik ble saksforholdene for første gang kjent i almenheten. 
Etterpå måtte både Beijings borgermester og Kinas helseminister fratre den 21. april 2003, og regjeringen begynte med skikkelige tiltak mot epidemien. Mange helseeksperter mener at det var dette som gjorde at SARS ikke kunne utvikle seg til en pandemi.
I februar 2004 skrev Jiang et åpent brev til Kinas president Wen Jiabao, hans stedfortreder, politbyrået for Kinas kommunistiske parti og ytterligere regjeringsmedlemmer. I brevet frevde han at man skulle foreta en ny granskning av Massakren på dn himmelske fred plass og stille de ansvarlige til rette. Det var hans høye rang som førte til at anliggendet ble drøftet alvorlig i Politbyrået. 
Den 2. juni 2004, to dager før femtenårsdagen for massakren, fortalte Jiangs familie i California at han og hans hustru var blitt arrestert av det militære. Den 15. juni 2004 ble Hua Zhongwei, Jiangs hustru, satt fri. Den 19. juli 2004 ble også Jiang løslatt.
I mars 2015 bekjentgjorde Jiang Yanyong at på Folkets Frigjøringshærs sykehus florerte det korrupsjon, illegale transplantasjoner, og salg av menneskelige organer fra fanger som var dømt til å henrettes. Ved utførelsen av dødsstraff blir ikke fangene alltid helt drept; de taes inn til en ventende operasjonssal for at deres organer skal høstes..


== Referanser ==


== Eksterne lenker ==
Jiang Yanyong on China Digital Times Arkivert 27. september 2007 hos Wayback Machine.
Time Magazine 2003 Biography of Dr. Jiang Yanyong Arkivert 25. juli 2011 hos Wayback Machine.
Time Magazine contents of the 2003 letter about SARS
BBC Article on the missing Dr. Jiang Yanyong
Translation of the text of the February 2004 letter written by Dr. Jiang Yanyong asking for a reexamination of the Tiananmen Square massacre
Amnesty International article
Human Rights Watch article
NY Times article detailing release
CITATION for Jiang Yanyong Arkivert 14. juni 2007 hos Wayback Machine. at the Ramon Magsaysay Award Foundation website Arkivert 19. november 2005 hos Wayback Machine.
Philip P. Pan's article in the New Republic